Чийкава

, , бол Наганогийн бичиж зурсан Япон улсын манга цуврал юм. Энэ бүтээлийн гол агуулга нь хөөрхөн амьтад буюу амьтдаас санаа авсан дүрүүдийн өдөр тутмын амьдрал, харилцаа зэрэг дээр төвлөрдөг. Энэхүү бүтээл 2020 оны нэгдүгээр сараас хойш Twitter-ээр цувралаар нийтлэгдэж, Коданшагаас танкобон долоон хувилбар болгон хэвлэгдчихсэн байгаа. Doga Kobo студийн бүтээсэн анимэ телевизийн цуврал 2022 оны дөрөрдүгээр сард анх гарсан.

 Дүрүүд 


 Чиикава бол тодорхой биш төрөл, хүйстэй жижигхэн, хөөрхөн амьтан юм. Том байшинд амьдардаг. Маш ичимхий мөн аймхай бөгөөд мангасуудтай таарахаараа амархан айдаг. Гэсэн ч үргэлж хүчтэй болох, найзууддаа тусалдаг сайн найз байхыг хичээдэг. Сүүлийн үед зэрлэг өвс түүхийн тавдугаар зэрэгтэй болохын тулд хичээж байгаа. Үгээр бараг ярьдаггүй, голчлон дуу авиагаар өөрийгөө илэрхийлдэг. Ихэнхдээ япон хэлээр "үгүй" гэсэн утгатай хүүхэд шиг "яда", "ияда" гэж дандаа 


 Хачиварэ хоёр өнгийн муур шиг төрхтэй (Японд бас ийм төрлийн муурыг "хачиварэ" гэдэг) бөгөөд агуй дотор амьдардаг. Чиикава, Үсаги хоёрын эсрэгээр, Хачиварэ нь их яриа болон дуулах дуртай хөгжилтэй амьтан. Сайн сэтгэлтэй, найзууддаа үргэлж туслахыг хүсдэг. Гадаад төрх нь мууртай адил боловч үнэндээ муур биш. Албан ёсны Нагано үзэсгэлэнд сонгино, шоколад идэж чаддагийг нь харуулсан байдаг.


 Үсаги бол Чиикава, Хачиварэ хоёрын найз амьтан нь юм. Ихэнхдээ чанга дуугарч, тоглоомч зантай байдаг. Ухаалаг, үргэлж эерэг бодолтой байдаг бөгөөд зэрлэг өвс түүхийн гуравдугаар зэрэгтэй. Туулай шиг чихтэй, нэр нь бас "туулай" гэсэн утгатай боловч, Чиикавагийн албан ёсны мэдээллээр үнэхээр туулай эсэх нь тодорхойгүй.


 Момонга бол дэггүй, тоглоомч зантай нисдэг хэрэм юм. Дандаа хөөрхөн харагдахаар хичээж, анхаарал татахыг хүсдэг. Аюултай нөхцөлд ч хоол, амралт гуйсаар байдаг. Энэ зорилгынхоо төлөө хөөрхөн ааш гаргах нь бий. Нийгмийн дохио, мэдрэмж төдийлөн сайн ойлгодоггүй ч бусдын, ялангуяа Чиикавагийн хөөрхөн үйлдлийг дуурайж сурахыг хичээдэг. Тухайлбал, Чиикавагийн эвшээх буюу уйлах үйлдлүүдийг байнга дуурайдаг.


 Ракко бол тулаанд эрэлхэг тэнгэсийн халиу юм. Тэрээр дайсдыг дарах зэрэглэлд хамгийн дээгүүр зогсдог. Гадаад төрх нь их ноцтой харагддаг ч үнэндээ гүзээлзгэний амттай амттан идэх маж их дуртай. Мөн машинтай бөгөөд машинаа жолоодож чаддаг.


 Күри-Манжүү бол зөгийн баавгай болон самрын дүүргэгчтэй япон улсын амттан болох Күри Манжүү дээр үндэслэсэн дүртэй. Түүнийг ихэвчлэн архи ууж, янз бүрийн хоол идэж байгаагаар нь харуулдаг. Уух бүрт чанга, хэтрүүлсэн амьсгаа гаргадаг нь онцлог.


 Роү рамэн рестораны шаргуу ажилчдын нэг. "Рамэн но Ёрой-сан" нь тэдний эзэн. Түүний дүр төрх нь Рюкюгийн соёлын ижил нэртэй эд өлгийн зүйлээс сэдэвлэгдсэн.


 Фүрүхоня сайн сэтгэлтэй, тайван номын дэлгүүрийн ажилтан юм.  Толгой дээрээ хоёр хажуугаас гарсан хавчны сарвуу шиг хэлбэртэй ягаан хавч хэлбэрийн амьтан. Момонга хавчны хэлбэртэй үсний боолт зүүлгэснээр анх энэ дүр танилцуулсан.  Нэр нь Фүрүхоня (古本屋) гэж бичигддэг ч зохиолч Нагано доор нь Кани (かに) гэж бичсэн байдаг. Одоогоор анимэд хараахан гарч байгаагүй дүр.


 Хүмүүн төрхтэй, мөнгөлөг хуяг өмссөн, ягаан цүнхтэй нэгэн. Цүнхээ өөрөө хийсэн бөгөөд Чиикава анх түүний зах дээрээс худалдан авах гэж оролдсон ч цоорхой байсныг нь Хачиварэ анзаарсан. Үүний дараа тэрээр Чиикавад шинэ цүнх өгсөн. Үүнээс хойш Ёши, Хачи зэрэг өхөөрдөм амьтадтай дотно болсон. Тэрээр Роодоо но Ёрой-сан болон Рамэн но Ёрой-сан нартай сан найзууд бөгөөд гурав нь хамтдаа пикник хийх зэрэг зүйлсийн байнга хийдэг.


 Мөнгөлөг хуяг өмссөн хүмүүн төрхтэй нэгэн бөгөөд хөөрхөн амьтдын ажлын байр зохицуулж, ажилд зуучлах үүрэгтэй байдаг.


 Шар хуяг өмссөн хүмүүн төрхтэй нэгэн бөгөөд Роү рамэн ресторанд ажилладаг.

 Анимэ 
Doga Kobo студи 2021 оны 10-р сарын 28-нд энэхүү бүтээлийг анимэ болгон бүтээхээ зарласан.  Цувралыг Михара Такенори найруулсан бөгөөд хөгжмийг нь Ямагүчи Юүма зохиосон. Энэ анимэг 2022 оны 4-р сарын 4-нд Fuji TV-ийн өглөөний мэдээлэл, энтертайнментийн "Mezamashi TV” нэвтрүүлгээр анх гаргасан.   Азиас бусад бүс нутагт тус цувралыг Sentai Filmworks лицензлэн гаргасан.  2022 онд Hidive платформ дээр англи хадмал орчуулгатай 120 анги нийтлэгдсэн ч түүнээс хойш зарим ангиуд өөр сувгуудаар гаргасан байдаг. 2025 оны 3-р сарын 21-нд уг анимэг гурван сарын хугацаагаар завсарлах болсныг зарласан. 

 Хүлээн авалт 
Чийкава манга 2.7 сая гаруй хувь борлогдсон байна. 

2024 онд Коданшагийн 48 дахь удаагийн манга шагналд нэр дэвшсэн.  Мөн Японы Зураачдын Холбооны 53 дахь удаагийн шагналыг манга ангилалд хүртсэн. 

2024 оны эхээр Чийкавагийн бараа бүтээгдэхүүн Хятад болон Хонконгт маш их алдартай болсон.  

2025 онд анимэгийн хэсгүүд олон нийтийн сүлжээгээр тарсны дараа АНУ-д бас их алдартай болж эхэлсэн.

 Хамтран ажиллалт, бараа бүтээгдэхүүн 
Чийкава олон төрлийн бараатай болсон. Албан ёсны онлайн шопт анимэ дүрүүд дээр үндэслэсэн плюш тоглоом, стикер, хувцас зэрэг олон бараа зарагддаг.  Чийкава бусад комик болон компаниудтай хамтран гаргасан бүтээгдэхүүнүүд нь мөн өндөр үнэлгээ авсан. Чиикавагийн албан ёсны вэбсайт Санрио, Ханкюү, Converse зэрэг брэндүүдтэй хамтарсан.

Чийкава дуучин Ариана Грандетай хамтран "Santa Tell Me" дууны клип дээр ажилласан. Алдартай дүрүүд нь Сантагийн хувцастай гарч, дууны клип нь анимэйшн хэлбэрээр бүтээгдсэн. 2023 оны 12-р сарын 6-нд гарснаасаа хойш нэг өдрийн дотор 1.38 сая удаа үзэгдсэн байна.

2024 оны 9-р сард Япон McDonald's-ын Happy Meal сэт дээр Чийкавагийн стикер гарсан. 

Чийкава болон бусад Япон брэндүүд 2025 оны Токио цувралд зориулан Мэйжор Лигийн бейсболын холбоотой хамтран ажилласан. 

 Гадаад холбоосууд 



 Чийкава (манга)
Ангилал:CS1 япон-language sources (ja)
Ангилал:CS1 uses япон-language script (ja)
Ангилал:Япон-хэл дээр текст агуулсан өгүүлэл